Előterjesztés Zalakaros Város Önkormányzat Képviselőtestülete 2024. május 30-i ülésére

Tárgy: Döntés pályázat benyújtásáról a TFC-3.1.1.-B-2024 Tourinform irodák korszerűsítésének elősegítés című felhívás tárgyában
Előterjesztést készítette: Balázs László projektmenedzser
Tisztelt Képviselőtestület!

A Zalakaros Város Önkormányzatának tulajdonában lévő Tourinform Iroda front office részének belső felújítására, valamint bútorok beszerzésére az önkormányzat 23.500.000 Ft támogatást nyert 2019-ben, mely beruházás 2020-ban befejeződött. 
A Magyar Turisztikai Ügynökség Zrt. és a Kisfaludy2030 Turisztikai Fejlesztő Nonprofit Zrt. által közösen meghirdette a Tourinform irodák korszerűsítésének elősegítése című pályázatát, melynek benyújtására 2024. május 15-től 2024. június 15-ig van lehetőség.  
Pályázni az alábbi önállóan támogatható tevékenységekre lehet: 
■ szolgáltatások körének bővítése céljából történő eszközbeszerzés (pl. kerékpárkölcsönzés) 
■ a támogatott célokhoz közvetlenül kapcsolódó irodán belüli infrastrukturális fejlesztések (ideértve például a wifi szolgáltatás kiépítését is) 
■ a Tourinform iroda működéséhez kapcsolódó eszközök fejlesztése (az átlagos állományi létszámtól függően, a tényleges igények mértékéig) 
■ akadálymentesítés, akadálymentes szolgáltatások bővítése (pl.: infokommunikációs akadálymentesítés, Braille-feliratú táblák)2 
Minimum 1 db önállóan támogatható tevékenység kiválasztása kötelező!
Az önállóan támogatható tevékenységekhez kapcsolódóan az alábbi fejlesztések megvalósítása lehetséges: 
■ bútorzat bővítése (korábbi támogatási konstrukció keretében fenntartási kötelezettséggel nem érintett, új bútorzat) és kiegészítő eszközök vásárlása – Tourinform Arculati Kézikönyv és gyártmányterv szerint 
■ digitális eszközök beszerzése – mellékelt eszközlista szerint 
■ forgalomszámláló eszköz beszerzése, telepítése
A Tourinform Iroda vezetőjével egyeztetve, szakmai javaslata alapján a pályázatot két önállóan támogatható tevékenységre nyújtanánk be, melyek keretében az alábbi eszközök beszerzése történne:
1. Szolgáltatások körének bővítése céljából történő eszközbeszerzés (10 db elektromos roller, 9 db e-bike)
2. A Tourinform iroda működéséhez kapcsolódó eszközök fejlesztése (6 db laptop)
A megvalósítás időtartama: maximum 6 hónap, A projekt fizikai befejezésének legkésőbbi időpontja 2025.01.31.
Megpályázható összeg: 10 millió Ft

Maximális támogatási intenzítás 100 %, ezért önrész biztosítása nem szükséges.
Fenntartási kötelezettség a projekt befejezésének időpontjától számított 5 év.
Kérem a Tisztelt Képviselőtestületet, hogy a pályázat beadásához döntésüket meghozni szíveskedjenek.

Határozati javaslat:

A Képviselőtestület

1. Támogatja Zalakaros Város Önkormányzata a „Tourinform irodák korszerűsítésének elősegítése” című TFC-3.1.1.-B-2024 kódszámú pályázat benyújtását az előterjesztésben szereplő önállóan támogatható tevékenységekre. 

2. Felkéri a Zalakarosi Közös Önkormányzati Hivatalt a pályázati dokumentáció összeállítására és a pályázat benyújtására. 
Határidő:             Azonnal
Felelős:               Novák Ferenc polgármester
Operatív felelős: Balázs László projektmenedzser
Zalakaros, 2024. május 30.

